open-index/open-wikipedia-markdown huggingface dataset:
Jahja Ling

**Jahja Ling** on Indonesiassa syntynyt kiinalaistaustainen kapellimestari, jolla on nykyään Yhdysvaltain kansalaisuus.

Jahja Ling syntyi Jakartassa, Indonesiassa, ja opiskeli Jakartassa, Juilliard Schoolissa ja Yale School of Musicissa. Hän aloitti pianonsoiton 4-vuotiaana. Vuonna 1977 hän voitti pronssimitalin kansainvälisessä Rubinstein-pianokilpailussa Israelissa. 

Jahja Ling teki Euroopan-debyyttinsä kapellimestarina johtamalla Leipzigin Gewandhaus-orkesteria 1988. Hän johti Clevelandin orkesteria 1984–2002 ja toimii nykyään San Diegon sinfoniaorkesterin kapellimestarina. 

## Lähteet
* http://www.gramophone.co.uk/newsMainTemplate.asp?storyID=1731&newssectionID=1
* http://www.sandiegosymphony.com/musicians_jahja.php 
* http://www.pittsburghsymphony.org/pghsymph.nsf/bios/0181B5B7ABA7924A85256E3F004B27C6
Taito

**Taito** on kyky jonkin asian tekemiseen ja erityisesti sen tekemiseen hyvin. Luontaisista kyvyistä eroten taito edellyttää opettelua. Esimerkkejä ovat pyörällä ajamisen taito, päässälaskutaito, leipomistaito ja lukutaito.

## Taitavaksi tuleminen
Taidon oppiminen perustuu siihen, että mielen näkemys (skeema) tapahtumasta vastaa yksityiskohtaisesti todellista tapahtumaa. Mitä enemmän esimerkiksi polkupyörällä ajamista harjoittelee, sitä paremmin tiedostaa sen, missä pyörällä voi ajaa, kuinka rajusti ohjaustankoa on käännettävä jne. Kaikki taidon oppimiseen vaikuttava ei ole tiedostettua tietoa, sillä polkupyörän ajamisessa tarvitaan myös lihasten taitavaa yhteistoimintaa, jonka koordinoituminen ei usein ole kovin tiedostettua. Ennakointi on tärkeä osa taitoa: polkupyöräilijä osaa ennakoida pääseekö pyörällä kävelykäytävän reunakorotuksen yli vai joutuuko taluttamaan.

Taidon oppiminen voidaan nähdä kolmivaiheisena prosessina:

1. Kognitiivinen vaihe
*teorian ymmärtäminen ennen kokeilua
*esimerkiksi vanhempi selittää lapselle, kuinka pyörällä on tarkoitus ajaa ja lapsi seuraa muiden pyörälläajoa

2. Assosiatiivinen vaihe
*kokeilua
*yhdistetään osataidot toisiinsa

3. Autonominen vaihe
*taidon hallinta
*taitaja osaa ennakoida tilanteita ja ymmärtää jo pienistä vihjeistä miten tulee toimia

Taidon oppimiseen vaikuttaa henkilön oppimismotivaatio, aikaisemmat tiedot ja palaute. Taidon harjoittelu on välttämätöntä taitavaksi tulemiselle. Yksinkertaistenkin toimintojen äärimmäisen hyvä taitaminen vaatii paljon harjoittelua. Tämä on huomattu kokeilla, joissa ihmisten täytyy yksinkertaisesti painaa nappia tietyn ärsykkeen (esimerkiksi piip-äänen) kuullessaan: nopein reaktioaika ärsykkeestä napinpainamiseen saavutetaan vasta monien kymmenien harjoituskertojen jälkeen. Kun yksinkertaistenkin taitojen mestarillinen hallitseminen kestää kauan, on ymmärrettävää, että taitavaksi pianonsoittajaksikaan ei tulla hetkessä. 

Kokeilla on todistettu, että ahkeralla harjoituksella ihminen voi oppia suorittamaan useampaa taitoa yhtä aikaa esimerkiksi lukemaan ja kirjoittamaan saneltua tekstiä.

Savant-henkilöt ovat poikkeuslahjakkuuksia, jotka voivat saavuttaa miltei yli-inhimillisen taidon (esimerkiksi päässälaskutaidon) ilman normaali-ihmiseltä vaadittavaa harjoitteluaikaa.

## Taitaminen ja opettaminen
Taitavalla ihmisellä suoritus automatisoituu. Taitava polkupyöräilijä ei ajattele pyöräilyä, vaan voi ajatella muita asioita. Vasta-alkaja sen sijaan joutuu vakaasti keskittymään ajamiseen.

Tästä seuraa, että taitava henkilö ei välttämättä osaa kuvata taitoaan muille. Esimerkiksi taitava matemaatikko saattaa olla kykenemätön selittämään, miten hän suorittaa laskutoimituksia mielessään. Vastaavasti taitava puuseppä saattaa kyllä voida näyttää, miten tuoli tehdään, mutta ei kykene selittämään sanallisesti asiaa. 

## Katso myös
* Lahjakkuus
* Tekhne

## Lähteet

Lehtinen E & Kuusinen J. (2001). Kasvatuspsykologia. Helsinki: WSOY.
Test Drive Unlimited

**Test Drive Unlimited** on Eden Gamesin kehittämä ja Atarin julkaisema *[[Test Drive]]* -pelisarjaan kuuluva ajopeli. Peli julkaistiin Xbox 360:lle, PlayStation 2:lle, Microsoft Windowsille ja PlayStation Portablelle vuosina 2006–2007. Pelin jatko-osa on vuonna 2011 julkaistu *[[Test Drive Unlimited 2]]*.

Peli sijoittuu Havaijille Oahun saarelle, joka on mallinnettu peliin todenmukaisessa mittakaavassa. Pelissä on ajettavana yli 1&nbsp;600 kilometriä teitä. 

## Pelaaminen
*Test Drive Unlimitedissä* pelaaja voi ajaa joko tiellä tai maastossa. Yleisillä teillä pelaaja kohtaa normaalin liikenteen lisäksi muita ajajia, joita voi haastaa kahdenkeskisiin kisoihin. Pelin tapahtumapaikka Oahun saari on mallinnettu yksityiskohtaisesti satelliittikuvilla. Näin ollen pelin tapahtumapaikat muistuttavat esikuviaan paljon.

Peli koostuu erilaisista saarella suoritettavista tehtävistä. Pelissä voi myös ostella erilaisia autoja, taloja ja vaatteita ja muokata hahmonsa ulkonäköä oman mielensä mukaan. Pelissä on mukana myös virkavalta, joka sakottaa ja ajaa takaa pelaajaa, jos ajotyyli muuttuu tuhoisaksi.

Peliä voi myös pelata muiden pelaajien kesken verkossa, jossa voi keskustella muiden pelaajien kanssa, kisata heitä vastaan, vaihdella autoja tai muuten vain ajaa ympäri saarta. Myös oman tallin perustaminen on mahdollista, jolloin tallit voivat keskenään kisailla toisiaan vastaan. Tallitilastot auttavat erottelemaan huippukuljettajat vasta-alkajista.

Peli sisältää kaiken kaikkiaan 125 ajoneuvoa lukuisilta eri valmistajilta.

## Vastaanotto
Peli on saanut V2.fin arvostelussa 3,5 tähteä viidestä.

## Lähteet

## Aiheesta muualla
* 
* Pelin viralliset kotisivut 
* Pelin virallinen autolista
Taito (täsmennyssivu)

**Taito** tarkoittaa seuraavia asioita:

* taito, kyky tehdä jokin asia hyvin
* Taitō, yksi Tokion erillisalueista
* Taito, videopelivalmistaja
* Taito, suomalainen miehen etunimi
* Käsi- ja taideteollisuusliitto Taito
* Taito, Käsi- ja taideteollisuusliiton lehti
* Taito Oy, alkujaan taidetakomo, joka myöhemmin keskittyi valaisimiin
Levysoitin

**Levysoitin** on laite, jolla toistetaan 33⅓, 45 tai 78 kierrosta minuutissa pyöriviä äänilevyjä. 

Levysoittimen rungossa on sähkömoottorilla toimiva koneisto, joka pyörittää rungon päällä olevaa levylautasta mahdollisimman tasaisesti suoravedolla, hihnalla tai muunlaisella välityksellä.  Soitettaessa levy asetetaan levylautaselle ja toisto aloitetaan laskemalla äänivarren päässä olevaan äänirasiaan kiinnitetty neula pyörivän äänilevyn aloitusuraan. 

Äänirasian tyypistä riippuen äänirasian ja vahvistimen väliin tarvitaan  RIAA-korjain.  Se voi olla erillinen laite tai integroitu vahvistimen *phono*-tuloliitäntään tai levysoittimeen. RIAA-esikorjaus valitaan äänirasian mukaan (MC, MM). Useimmat RIAA-esivahvistimet sisältävät kytkimen, josta äänirasian tyypin voi vaihtaa.  Keraaminen eli kideäänirasia ei tarvitse RIAA-korjausta.

1980-luvun lopulla CD-levy syrjäytti analogiset äänilevyt ja levysoittimet valta-asemastaan. Harrastaja- ja ammattilaispiireissä niiden suosio on kuitenkin säilynyt ja elinvoimainen. DJ:t käyttävät niitä yhä työpaikoillaan, sekä vannoutuneet hifi-harrastajat kuunteluhuoneissaan. Vuosituhannen vaihteen paikkeilla on  tuotu markkinoille uusia huippuvinyylisoittimia, mikä kertoo vinyyliharrastuksen elpymisestä. On myös levysoittimia, joissa on digitaalinen liitäntä (kuten USB-liitäntä tietokoneeseen kytkentää varten). Markkinoilla on myös stereoyhdistelmiä, joissa on radion, CD ja -kasettisoittimien lisäksi vinyylilevysoitin.

Perinteisiä levysoitinvalmistajia ovat Dual, Lenco ja Thorens. High end-tason valmistajia ovat Pear Audio Analogue, SME, Thorens, Linn, Clearaudio, Rockport, Michell, Phonosophie, Sota ja VPI. DJ-piireissä tunnetuimpia merkkejä ovat mm. Technics ja Numark.

## Katso myös
*Gramofonilevy
*Vinyylilevy
*Gramofoni
*Fonografi

## Lähteet
Käräjätuomari

**Käräjätuomari** (lyhenne **KäT**) on Suomessa alioikeuden muun kuin päällikkötuomarin virkanimi. 1970-luvulta alkaen käräjätuomareita on ollut kihlakunnanoikeuksissa. Raastuvanoikeuksissa tuomarit olivat oikeusneuvosmiehiä. Alioikeusuudistuksen yhteydessä vuonna 1993 paikalliset tuomioistuimet yhdenmukaistettiin käräjäoikeuksiksi ja tuomarit ovat olleet käräjätuomarin virassa. Virat on jaettu kahteen palkkaluokkaan. Käräjäoikeuden päällikkötuomaria kutsutaan laamanniksi.

## Nimittäminen

Käräjätuomarit, kuten muutkin vakinaiset tuomarit, nimittää tasavallan presidentti. Nimitys valmistellaan tuomarinvalintalautakunnassa.
Surayud Chulanont

Kenraali **Surayud Chulanont** (, lausutaan [surajut tsulaanon], s. 28. elokuuta 1943 Phetchaburi, Thaimaa) on thaimaalainen upseeri, entinen armeijan ylikomentaja ja pääministeri 2006–2008, sekä Thaimaan kuningas Bhumibol Adulyadejn valtakunnanneuvoston jäsen.

Surayud nimitettiin armeijan komentajaksi 1998, vuonna 2002 hänestä tuli nimellisesti korkeampi, mutta vaikutusvallattomampi ylikomentaja. Hänen jäätyään eläkkeelle armeijasta 2003, kuningas nimitti hänet henkilökohtaisista neuvonantajistaan koostuvaan valtaneuvostoonsa.

Hänet nimitti pääministeriksi 1. lokakuuta 2006 Sonthi Boonyaratkalin, joka oli kaksi viikkoa aikaisemmin Thaimaassa vallan kaapanneen sotilasjuntan johtaja. 

Surayudin aikana puolustusbudjettia lisättiin 35 %. Hänen alaisuudessaan laadittiin uusi perustuslaki, jonka hyväksymisen jälkeen valta siirtyi vaaleilla valituille poliitikoille.

## Lähteet

## Aiheesta muualla
Unohdetut

**Unohdetut** (*The Forgotten*) on vuonna 2004 julkaistu, Joseph Rubenin ohjaama jännitys- ja tieteiselokuva. Elokuvan pääosassa on Julianne Moore.

## Näyttelijät
Omo

**Omo** on joki eteläisessä Etiopiassa. Se on noin 760 kilometriä pitkä ja se laskeutuu kulkunsa aikana noin 2&nbsp;000 metriä. Joki saa alkunsa noin 2&nbsp;400 metrin korkeudesta ja päätyy Turkanajärveen vajaa 500 metriä merenpinnan yläpuolelle. Tästä syystä Omon virta on nopea, sen katkaisee useat putoukset ja se on vain lyhyeltä matkalta purjehduskelpoinen lähellä Turkanajärveä.

Vuonna 2015 jokeen valmistunut 243 metriä korkea pato on Afrikan korkein. Pato on kuitenkin kutistanut joen virtausta ja laskenut Turkanajärven pinnankorkeutta. Patoallasta käytetään myös kasteluveden varastointiin.

Omo virtaa Magon ja Omon kansallispuistojen ohi, jotka ovat tunnettuja villieläimistään. Joen rannoilla ja vedessä elää muun muassa virtahepoja ja krokotiileja.

Omon jokialue on merkittävä sekä geologisesti että arkeologisesti. Alueelta on kaivettu useita hominidifossiileja ja tehty arkeologisia löydöksiä plioseeni- ja pleistoseenikausilta. *[[Australopithecus]]*- ja *[[ihmiset|Homo]]*-sukujen edustajien fossiileja on löytynyt useasta arkeologisesta kohteesta sekä kvartsiittityökaluja, joista vanhimmat ajoittuvat 2,4 miljoonan vuoden päähän. Merkityksensä ansiosta Omon laakso valittiin UNESCOn maailmanperintöluetteloon vuonna 1980.

## Lähteet

## Aiheesta muualla
Heil

**Heil** voi tarkoittaa:

* Heil Hitler ja Sieg Heil, natsitervehdyksiä
* Heil-nimisiä henkilöitä:
** Hubertus Heil (s. 1972), saksalainen poliitikko
** Jennifer Heil (s. 1983), kanadalainen hiihtäjä
** Jerry Heil, oik. *Jana Šemajeva* (s. 1994), ukrainalainen laulaja, lauluntekijä ja videokuvaaja
Omon kansallispuisto

**Omon kansallispuisto** on kansallispuisto Etiopiassa. Se sijaitsee Etelän monikansallisen maakunnan alueella Omo-joen läntisellä rannalla. Puisto on laajuudeltaan 4 068 neliökilometriä. Noin 870 kilometriä Addis Abebasta lounaaseen sijaitseva puisto on vaikean kulkuyhtyden päässä, vaikka hiljattain lähelle puiston päämajaa rakennettiinkin lentoasema.

Puiston alue on pääosin savannia, mutta jokien varrella kasvaa myös metsää. Sen perustettiin suojelemaan alueen eläimistöä, etenkin puhveleita, kirahveja ja norsuja.

Puisto on perustettu vuonna 1966. Paikalliset asukkaat olivat aiemmin käyttäneet sen aluetta laidunmaana. Vuonna 2004 hollantilainen kansalaisjärjestö teki sopimuksen puiston hoidosta ja hallinnoinnista. Puiston hallintoa on syytetty asukkaiden epäasiallisesta kohtelusta.

Omo-jokeen suunniteltu pato ja sokeriviljelmät uhkaavat puiston tulevaisuutta.

## Lähteet
Lapinkoira

**Lapinkoira** voi tarkoittaa seuraavia koirarotuja:
* Suomenlapinkoira
** Paimensukuinen lapinkoira, alkuperäisessä muodossa säilytetty suomenlapinkoirien kanta
* Ruotsinlapinkoira
* Lapinporokoira
Magon kansallispuisto

**Magon kansallispuisto** sijaitsee Etiopiassa, Etelän monikansallisen maakunnan alueella noin 782 kilometriä etelään Addis Abebasta. Kansallispuisto perustettiin vuonna 1979, ja se on kooltaan 1&nbsp;942 neliökilometriä. Omon sivujoki Mago jakaa alueen kahteen osaan.

Suojelualueelta löytyy savannia, akasiametsiä ja Nerin suoalue. Puisto tunnetaan luultavasti parhaiten mursikansasta, joka asuttaa Omon varren kyliä. Mursit ovat kuuluisia siitä, että he asettavat savikiekon huuleensa.

## Lähteet

## Aiheesta muualla
Kashmirinuunilintu

**Kashmirinuunilintu** (*Abrornis humei*) on hyvin samannäköinen pieni varpuslintu kuin taigauunilintu, jonka rotuna sitä ennen pidettiin.

## Koko ja ulkonäkö
Linnun pituus on 9–10&nbsp;cm ja paino 6–8&nbsp;g. Muistuttaa taigauunilintua, josta sen voi varmuudella erottaa vain kädessä pitämällä. Ääni on erilainen, muistuttaen idänuunilintua.

## Esiintyminen
Keski-Aasia, Altailta Himalajalle. Muuttolintu, joka talvehtii Etelä-Aasiassa ja Lähi-idässä. Muuttomatkoillaan voi harhautua länteen. Suomessa havaittu ensimmäisen kerran 21. lokakuuta 1972 Lemlandin Lågskärillä. Vuoden 2023 loppuun mennessä havaittu Suomessa noin 108 kertaa, nykyisin vuosittain. Lähes kaikki Suomen havainnot ovat loka-marraskuulta, ja vain pari keväthavaintoa tunnetaan.

## Elinympäristö
Vuoriston lehtimetsät 3 kilometrin korkeuteen saakka.

## Lisääntyminen
Katso taigauunilintu.

## Ravinto
Hyönteissyöjä.

## Lähteet

## Aiheesta muualla
* Hario, Martti 1983: "Humei-tyyppinen" kirjosiipiuunilintu Phylloscopus inornatus* Säpissä. - Lintumies 4.1983 s. 176-177. LYL.
*
L’Aquilan maakunta

**L’Aquilan maakunta** () on yksi Italian maakunnista. Vuoristoinen ja maan ympäröimä maakunta sijaitsee Abruzzon alueella, Italian keskiosassa. Sen pääkaupunki on L’Aquila. Yhteensä maakunnassa on kuntia 108 kappaletta. 

Maakunnassa asuu noin 304 000 ihmistä. Se on pinta-alaltaan 5 034 neliökilometrin suuruinen, ja maakunnan asukastiheys on noin 60 asukasta yhtä neliökilometriä kohden.

L’Aquilan maakunnalla on rajaviivaa pohjoisessa Teramon maakunnan kanssa, etelässä Isernian maakunnan kanssa, idässä Pescaran ja Chietin maakuntien kanssa ja lännessä Frosinonen ja Rietin maakuntien sekä Rooman metropolikaupungin kanssa.

## Maanjäristykset
Maakunnassa on tapahtunut useita maanjäristyksiä:
*Ankara maanjäristys tuhosi L’Aquilan 1703. 
*Uusi suuri maanjäristys (6,3 Richterin asteikolla) kohtasi L’Aquilan kaupunkia aamuyöllä 6. huhtikuuta 2009. Järistys surmasi lukuisia ihmisiä ja tuhosi kaupungin historiallisia rakennuksia. Pääjäristystä seurasi useita jälkijäristyksiä.
*Avezzanon kaupunki tuhoutui 13. tammikuuta 1915. Maanjäristys on Italian historian pahimpia, ja kuolleita oli 32&nbsp;000

## Lähteet

## Aiheesta muualla
Thomas Harris

**Thomas Harris** (s. 11. huhtikuuta 1940 Jackson, Tennessee, Yhdysvallat) on yhdysvaltalainen kirjailija. Hänen romaaninsa *[[Uhrilampaat (romaani)|Uhrilampaat]]* on menestysteos, joka on sovitettu myös saman nimiseksi elokuvaksi. 

Harris valmistui vuonna 1964 Baylorin yliopistosta pääaineenaan äidinkieli ja alkoi työskennellä toimittajana vuodesta 1968 New Yorkissa. Hän välttelee julkisuutta eikä juuri anna haastatteluja. Hän viimeistelee romaanejaan pitkään, ja onkin sanottu, että Harrisin käsikirjoitukset ovat kustantajalle tullessaan niin valmiita, että tarvitsevat tuskin lainkaan toimittamista.

Yhdentoista israelilaisen urheilijan kuolema Münchenin olympialaisten yhteydessä tapahtuneessa Münchenin verilöylyssä 1972 sai Harrisin kirjoittamaan vuonna 1975 julkaistun romaanin nimeltä *[[Musta sunnuntai (romaani)|Musta sunnuntai]]* (*Black Sunday*), joka kertoo Super Bowl -otteluun suunnitellusta terrori-iskusta. Romaanista tuli menestys, ja siitä tehtiin myös elokuva. Romaania on sanottu ensimmäiseksi amerikkalaiseksi romaaniksi, joka kertoo Yhdysvaltojen maaperällä tehdystä terrori-iskusta.

Harrisin romaani *[[Punainen lohikäärme (romaani)|Punainen lohikäärme]]* (*Red Dragon*) ilmestyi vuonna 1981. Siinä sivuhenkilönä esiintyi ensimmäistä kertaa sarjamurhaaja Hannibal Lecter. Romaanista on tehty kaksi elokuvaversiota, *[[Psykopaatin jäljillä]]* (*Manhunter*, 1986) ja *[[Punainen lohikäärme]]* (*Red Dragon*, 2002). 

Vuonna 1988 ilmestyneessä romaanissaan *Uhrilampaat* Harris kirjoitti Hannibal Lecterille isomman osan. Kirjasta tuli menestys. Jonathan Demme on ohjannut siitä sekä yleisömäärillä että palkinnoissa mitaten menestyneen elokuvan (1991). Vuonna 1999 ilmestyneen *Uhrilampaiden* jatko-osan *[[Hannibal (romaani)|Hannibal]]* pohjalta on niin ikään tehty elokuva vuonna 2001. Romaani sai ilmestyttyään ristiriitaisen vastaanoton, koska se erosi merkittävästi Harrisin aiempien Hannibal Lecter -romaanien tyylistä. Elokuvaversion käsikirjoitukseen tehtiin siksi paljon harkittuja muutoksia. Harrisilla on sopimus Bantam Books -kustantamon kanssa kahdesta romaanista, joista ensimmäinen, Hannibal Lecterin lapsuutta ja nuoruutta käsittelevä *[[Nuori Hannibal]]* (*Hannibal Rising*) ilmestyi joulukuussa 2006. 

## Arviot
13 vuoden tauon jälkeen, vuonna 2019, Harris julkaisi seuraavan teoksensa *[[Cari Mora]]*. Kriitikko Pertti Avola käytti arviossaan *[[Helsingin Sanomat|Helsingin Sanomissa]]* ilmaisuja "juoni kompastelee eteenpäin kuin kehnon toimintaelokuvan käsikirjoitus", "pohjanoteeraus" ja "röpellys, jossa ei ole jälkeäkään hänen aikaisempien kirjojensa huolellisuudesta". 

## Teokset
* *[[Musta sunnuntai]]* (*Black Sunday*, 1975)
* *[[Punainen lohikäärme (romaani)|Punainen lohikäärme]]* (*Red Dragon*, 1981)
* *[[Uhrilampaat (kirja)|Uhrilampaat]]* (*The Silence of the Lambs*, 1988)
* *[[Hannibal (romaani)|Hannibal]]* (*Hannibal*, 1999)
* *[[Nuori Hannibal]]* (*Hannibal Rising*, 2006)
**Cari Mora* (*Cari Mora*, 2019) Suom. Jorma-Veikko Sappinen. WSOY 2020. 

## Lähteet
Psykologian historia

**[[Psykologia]]** itsenäisenä tieteenä ei ole kovinkaan vanha. Aina 1800-luvun lopulle asti sitä on pidetty ensin filosofian, sitten teologian ja lääketieteen osana. Vaikka psykologia onkin vielä nuori tiede, ovat sitä koskevat määritelmät ehtineet jo muuttua. 1960-luvulle asti se määriteltiin käyttäytymistä koskevaksi tieteeksi, ja siitä käytettiinkin usein nimitystä *[[käyttäytymistiede]]*. Nykyisen määritelmän mukaan psykologia on tiede, joka tutkii ja selittää yksilön toimintaa.

Psykologian itsenäisenä tieteenalana katsotaan syntyneen vuonna 1879, kun Wilhelm Wundt perusti Leipzigiin ensimmäisen psykologian tutkimuslaboratorion. Aluksi psykologian katsottiin tutkivan ihmisen tietoisuutta. Tätä varhaista suuntausta kutsutaan nykyään introspektionismiksi.

Vuonna 1913 psykologia muutti jyrkästi suuntaansa, kun John B. Watson julkaisi kirjoituksen, jossa hän ehdotti, että psykologiassa tutkittaisiin käyttäytymistä sellaisenaan ja sivuutettaisiin mieleen ja sen sisältöön liittyvät vaikeat kysymykset. Tältä pohjalta syntyi behaviorismi, josta tuli yhdessä psykodynaamisen psykologian kanssa yksi psykologian vaikutusvaltaisimmista suuntauksista. Sen suosio jatkui 1960-luvulle asti jolloin se jäi ns. kognitiivisen vallankumouksen jalkoihin.

1960-luvulta eteenpäin psykologiassa alettiin taas tutkia tietoisuutta ja mielen toimintaa. Nykyajan merkittävimmät psykologiset suuntaukset ovat biologinen psykologia, kognitiivinen psykologia ja psykodynaaminen psykologia.

## Lähteet
*Lukion psykologia 1,Otava

## Aiheesta muualla

* Psykologian historia, Internetix.fi
* http://psychclassics.yorku.ca/, Psykologian klassikot -nettisivusto.
* http://www.apa.org/pubs/journals/hop/index.aspx History of Psychology -lehden kotisivu.
* Silvonen, Jussi 1999: Tarinoita psykologian synnystä. Teoksessa: Ihanus, J. (Toim.) *Psykologia ja kulttuuri.* (ss. 13–47) Helsinki: Yliopistopaino.
* Silvonen, Jussi 2006: Psykologian uuden historian näkökulmia. Teoksessa: Komulainen, K., Räty, H. & Silvonen, J. (toim.) *Hulluudesta itsehallintaan - uuden historian näkökulmia psyykkisiin ilmiöihin ja ammattikäytäntöihin.* (ss. 10–33) Psykologian tutkimuksia 25. Joensuun yliopisto: Psykologia. PDF
Tea Ista

**Tea Ista** (oik. **Dorothea Ida Eveliina Witikka** o.s. Ista, ) oli suomalainen näyttelijä, joka näytteli pitkän uransa aikana sekä teatterissa, elo­kuvissa että televisio­sarjoissa.

Ista sai Jussi-palkinnon vuosilta 1958 ja 1972, Ida Aalberg -palkinnon vuonna 1993, Pro Finlandia -mitalin vuonna 1997 sekä Näyttämö­taiteen valtion­palkinnon vuonna 2012.

## Ura

Ista valmistui Suomen Teatterikoulusta vuonna 1956. Hänet kiinnitettiin saman vuoden syksynä Kansallis­teatteriin, jossa hän teki näyttävän ja pitkän uran. Ista esiintyi Kansallis­teatterin lavalla jo teatteri­koululaisena vuonna 1954, jolloin hän esitti Kalvean Immen roolin Aleksis Kiven näytelmässä *[[Seitsemän veljestä]]*.

Vuonna 2000 Ista jäi eläkkeelle Kansallis­teatterista, mutta hän jatkoi näyttelemistä koti­teatterinsa lisäksi muun muassa Helsingin Kaupungin­teatterissa. Istan viimeiseksi teatteri­rooliksi jäi intiaani­äiti Kansallis­teatterissa marras­kuussa 2010 ensi-iltansa saaneessa Kristian Smedsin ohjauksessa *Mr. Vertigo*.

## Yksityiselämä

Ista avioitui teatteri- ja elo­kuva­ohjaaja Jack Witikan kanssa 1961, ja heidän tyttärensä Minna Maria syntyi vuonna 1963. Ista kuoli 81-vuotiaana vaikeaan sairauteen sairaalassa Espoossa.

Tea Ista on haudattu puolisonsa viereen Hietaniemen hautaus­maan Taiteilijain­mäelle.

## Valikoitu filmografia

### Elokuvat

* *[[Kulkurin tyttö]]* (1952)
* *[[Poika eli kesäänsä]]* (1955)
* *[[Mies tältä tähdeltä]]* (1958)
* *[[Iloinen Linnanmäki]]* (1960)
* *[[Pikku Pietarin piha (vuoden 1961 elokuva)|Pikku Pietarin piha]]* (1961)
* *[[Sissit]]* (1963)
* *[[Täällä alkaa seikkailu]]* (1965)
* *[[Uhatut (elokuva)|Uhatut]]* (1966)
* *[[Haluan rakastaa Peter]]* (1972)
* *[[Syksyllä kaikki on toisin]]* (1978)
* *[[Viisi tytärtäni]]* (1997)
* *[[Kymmenen riivinrautaa (elokuva)|Kymmenen riivin­rautaa]]* (2002)
* *[[Suden vuosi]]* (2007)

### Televisiosarjat

* *[[Iris Klewe]]* (1981)
* *[[Nitrokabinetti]]* (1997–1998)
* *[[Kivi ja Kilpi]]* (2001)
* *[[Sänky (televisiosarja)|Sänky]]* (2002–2003)

### Televisioelokuvat

* *Vaimo kulttuuri­kodissa* (1970)
* *Hedda Gabler* (1973)
* *Veturi* (1975)
* *Marras­kuun kuvia* (1980)
* *Hyvän­tekijä *(2014)

## Lähteet

* 

### Viitteet

## Kirjallisuutta

* 

## Aiheesta muualla

* 
*
Aura (paranormaali)

**Aura** on parapsykologiassa elollisia olentoja ympäröivä energiakenttä, joka uskotaan voitavan nähdä tai tuntea synnynnäisen kyvyn tai harjoituksen kautta. Usein auraa kuvaillaan moniväriseksi harsoksi tai munan muotoiseksi kentäksi, joka näkyy olennon ympärillä. Aurojen värit, tarkkuus ja muoto vaihtelevat eri yksilöstä ja ajankohdasta toiseen. Auroihin liitetään yleensä chakrat eli kehon energiakeskukset, joiden toimintakyvyn vaihteluiden uskotaan aiheuttavan muutoksia aurassa. 

Auroista on arvioitu muun muassa persoonallisuutta sekä terveydentilaa. Selvänäkijoiden mukaan sairaudet voidaan havaita jopa kuukausia tai vuosia ennen niiden fyysistä ilmaantumista. Chakrojen toimintaan pyritään vaikuttamaan muun muassa väriterapian, joogan ja meditaation avulla.

Modernissa New Agessa aurojen otaksutaan olevan sähkömagneettisia kenttiä, jotka voidaan nähdä esimerkiksi kirliankuvauksen avulla. Joidenkin mukaan kenttien muodostamia värejä on mahdollista nähdä myös paljaalla silmällä. 

## Katso myös
* Prana
* Ki-energia

## Lähteet
* 

## Kirjallisuutta
* 

## Aiheesta muualla
* Auras & Aura Colors in Meditation, Spiritual Healing & Psychic Reading. 
* Exercises to See Auras for Energy Awareness . 
* Aura Colours. 
* ''Skeptic's dictionary'': Auras. 
* A selection of articles related to the human aura.
James George Frazer

**James George Frazer** (1. tammikuuta 1854, Glasgow, Skotlanti &ndash; 7. toukokuuta 1941 Cambridge, Englanti) oli skotlantilainen antropologi ja uskontotieteilijä. 

Frazer tunnetaan erityisesti pääteoksestaan *The Golden Bough: A Study in Magic and Religion* (Kultainen oksa: Tutkimus magiasta ja uskonnosta). Tämä 12-osainen teos ilmestyi vuosina 1890–1915. Frazer esitti, että vanhoilla uskonnoilla ja myyteillä on yhteiset sukujuuret. Hän tarkasteli Raamatun kertomuksia antropologian, ei teologian kannalta. Frazer pani merkille, että samat tarinat toistuvat hieman muuntuneina kulttuurista ja sivilisaatiosta toiseen. 

*The Golden Bough* on vaikuttanut laajasti moniin tutkijoihin, kuten Bronisław Malinowskiin ja Sigmund Freudiin. Myös monet kirjailijat, kuten T. S. Eliot, ovat saaneet vaikutteita Frazerin tutkimuksista.

Frazerin muita teoksia ovat *Totemism and Exogamy* (1910), *Belief in Immortality* ja *The Worship of the Death* (1913–1924). 

## Katso myös
* Joseph Campbell

## Lähteet
* Vickery, John B. *The Literary Impact of the Golden Bough*. Princeton: Princeton University Press, 1976. 

## Aiheesta muualla
* http://authorscalendar.info/jfrazer.htm
* http://www.sacred-texts.com/pag/frazer/
* http://en.wikisource.org/wiki/The_Golden_Bough
Margaret Mahler

**Margaret Schönberger Mahler** tai **Margit Mahler** (1897–1985) oli unkarilainen psykiatri ja psykoanalyytikko, joka esitti teorian lapsen varhaiskehityksestä.

Länsi-Unkarissa syntynyt Mahler opiskeli Unkarissa ja Saksassa. Hän siirtyi toisen maailmansodan vuoksi ensin Lontooseen ja sitten New Yorkiin.

Lapsen minuuden kehityksen vaiheet kolmeen ikävuoteen mennessä Mahlerin mukaan:
* Autistinen vaihe. Elämän ensi viikkoina lapsi elää eristyneisyyden tilassa, eikä ymmärrä itseään erilliseksi osaksi maailmassa. Vauva viettää suurimman osan ajasta nukkuen. Mahler hylkäsi myöhemmin tämän vaiheen olemassaolon.
* Symbioosivaihe. Kestää noin viiden kuukauden ikään saakka. Lapsi kokee olevansa yhtä hoitajan kanssa ja ymmärtää heidät yhdessä erilliseksi osaksi maailmaa. Lapsi ei kuitenkaan tunne olevansa itse erillinen yksilö hoitajastaan.
* Erillistymis-yksilöitymiskehitys. Lapsi erillistyy luopumalla symbioosikäsityksistään. Yksilöityminen tarkoittaa sitä, että lapsi alkaa tutustua omiin edellytyksiinsä: omiin liikunta- ja  vaikutusmahdollisuuksiinsa. Lapsen minäkokemus alkaa syntyä. Lapsi saattaa alkaa vierastaa ymmärtäessään oman erillisyytensä. Lapsi alkaa ottaa fyysistä etäisyyttä hoitajasta liikkumalla vapaammin. Toisen elinvuoden lopulla tapahtuu kuitenkin uudelleen lähentymistä hoitajaan lapsen ymmärtäessä riippuvuutensa hoitajasta. 
* Yksilöllisyyden kiinteytyminen. Noin 3-vuotiaaksi mennessä lapsen minä ja identiteetti on syntynyt. Lapsi ymmärtää, että hoitaja pysyy olemassa, vaikka hän ei olekaan läsnä.

## Lähteet
* Lehtinen E & Kuusinen J. (2001). Kasvatuspsykologia. Helsinki: WSOY.
* Margaret Mahler, "Thoughts about development and individuation. Psychoanalytic Study of the Child", 1963.
* Margaret Mahler, "Notes on the development of basic moods: the depressive affect. In Drives, Affects, Behavior" , vol. 2, ed Max Schur, NY: International Universities Press, s. 161-169.
* Margaret Mahler and F. Pine, ja A. Bergman: "The Psychological Birth of the Human Infant" 1973, NY: Basic Books.

### Viitteet

## Aiheesta muualla
*Margaret Mahler Foundation
Kokonaislukujen tekijöihinjako

Matematiikassa **kokonaislukujen tekijöihinjaolla** tarkoitetaan hajotelmaa, missä annettu kakkosta suurempi kokonaisluku esitetään sen tekijöiden tulona. Jos kaikki kyseiset tekijät ovat alkutekijoitä, puhutaan luvun alkutekijähajotelmasta.  Tämä hajotelma on kullekin luvulle yksikäsitteinen tekijöiden järjestystä lukuun ottamatta ja alkutekijöiden löytämiseksi on kehitetty useita algoritmeja. Nykyiset salakirjoitusmenetelmät perustuvat siihen, että annettu kokonaisluku on vaikea jakaa alkutekijöihin. Toistaiseksi ei tiedetä, onko tekijöihinjaolle olemassa nopeaa algoritmia, eli voidaanko *b* bitin pituinen kokonaisluku jakaa alkutekijöihin aikavaativuusluokassa O(bn) jollakin kokonaisluvulla *n*.

## Algoritmeja tekijöihin jakamiseen
Jokainen kokonaisluku voidaan jakaa alkutekijöihin käymällä läpi kaikki luvun neliöjuurta pienemmät alkuluvut ja katsomalla, onko luku jaollinen kyseisellä alkuluvulla. Tämä on kuitenkin varsin tehotonta. Toistaiseksi nopein tunnettu menetelmä alkulukuhajotelman löytämiseen on niin sanottu yleinen lukukuntaseula -menetelmä, joka jakaa *b*-bitin kokoisen luvun *n* alkutekijöihin ajassa
O\left(\exp\left(\left(\begin{matrix}\frac{64}{9}\end{matrix} b\right)^{1\over3} (\log b)^{2\over3}\right)\right). Jos kuitenkin joku onnistuu rakentamaan toimivan kvanttitietokoneen, voidaan tällä koneella jakaa luvut alkutekijöihin polynomiaalisessa ajassa Peter Shorin kehittämällä algoritmilla. Vuonna 2001 saatiin rakennettua seitsemällä kubitillä toimiva kvanttitietokone, joka jakoi luvun 15 onnistuneesti alkutekijöihin.

Toistaiseksi ei tiedetä, mihin aikavaativuusluokkaan tekijöihinjakamisongelma kuuluu. Se, onko annetulla luvulla *n* alkutekijää, joka on pienempi kuin *M* on nimeltään **tekijöihinjaon päätösongelma**. Sen tiedetään olevan sekä NP että co-NP. Tämä siksi, että voidaan tarkistaa kyllä- ja ei-vastaukset annetuille tekijäehdokkaille jos ne tiedetään alkuluvuiksi tai yhdistetyiksi luvuiksi. Tekijöihinjaon tiedetään olevan BQP Shorin algoritmin perusteella. Tekijöihinjaosta oletetaan, että se ei kuulu luokkiin P, NP-täydellinen eikä co-NP-täydellinen. Jos onnistutaan osoittamaan, että ongelma ei ole NP-täydellinen eikä co-NP-täydellinen, tulee samalla osoitettua, että NP = co-NP. Tulos olisi hämmästyttävä, joten nykyään uskotaankin, että tekijöihinjako ei kuulu näihin luokkiin. Monet ovat yrittäneet tuloksetta löytää polynomiaalista algoritmia tekijöihinjaolle, joten epäillään, että tekijöihinjako ei ole P-ongelma.

Sen sijaan annetun luvun toteaminen yhdistetyksi luvuksi on helpompaa kuin sen tekijöiden etsiminen. Tämä ongelma voidaan ratkaista polynomiaalisessa ajassa AKS alkulukutestin avulla. On myös kehitetty monia probabilistisiä testejä luvun alkuluvuksi osoittamiseen. Monet näistä ovat nopeita, mutta ne eivät anna täydellistä varmuutta sille, onko annettu luku alkuluku. Alkulukutestauksen helppous on tärkeä osa RSA-algoritmia, jossa on välttämätöntä löytää suuria alkulukuja.

## Lähteet
Valaistusvyöhyke

**Valaistusvyöhykkeet** tarkoittavat Maan vyöhykkeitä, jotka saavat eri määrän auringon valoa eri vuoden- ja vuorokaudenaikoina Maan pyöreyden ja akselikulman takia. Päiväntasaajan ympärillä valon ja auringon energian määrä on läpi vuoden kaikkein tasaisin vuorokausittain tarkasteltuna, ja navoilla vaihtelut taas ovat kaikista suurimpia. Maapallo jakaantuu kolmeen valaistusvyöhykkeeseen. Valaistusvyöhykkeiden rajoina toimivat kääntö- ja napapiirit. 

Kääntöpiirien välissä päiväntasaajan ympärillä on tropiikki. Koordinaatiston avulla ilmaistuna tropiikki sijaitsee 23. pohjoisen ja 23. eteläisen leveyspiirin välissä. Siellä Aurinko paistaa kaksi kertaa vuodessa kohtisuoraan maahan, eli "taivaan korkeimmalta kohdalta". Sanotaan, että aurinko on tällöin zeniitissä tai zeniittiasemassa. Vuodenaikojen väliset valaistuserot ovat pieniä, ja siksi tropiikissa onkin käytännössä vain yksi vuodenaika eli kesä. Vuorokauden sisällä sen sijaan valaistuserot ovat suuret, sillä aurinko vastaavasti siirtyy täysin toiselle puolelle maapalloa. Pimeä tulee nopeasti, lähes aina ilman hämäränvaihetta, tai joskus äärimmäisen lyhytkestoisen hämäränvaiheen jälkeen. 

Tropiikin molemmin puolin sijaitsevat keskileveydet, jotka rajoittuvat napa- ja kääntöpiirien väliin, eli 23,5. leveyspiiristä 66,5. leveyspiiriin sekä pohjoisella että eteläisellä pallonpuoliskolla. Näillä vyöhykkeillä vuodenaikojen vaihtelu on suurempaa, ja se kasvaa napoja kohti mentäessä. Aamulla ja illalla on pitkään hämärää. Aurinko ei paista koskaan zeniitistä, mutta ei myöskään koskaan pysy ylhäällä kahden vuorokauden väliä tai jätä nousematta kahden yön välissä. Keskileveyksillä ei siis koskaan ole kaamosta tai yötöntä yötä.

Napakalotit ovat napapiirien sisälle jäävät kalotin muotoiset alueet, joille on ominaista pitkä hämärän aika aamulla ja illalla. Kaloteilla on talvella kaamos, jolloin Aurinko ei nouse lainkaan taivaanrannan yläpuolelle ja kesällä yötön yö, jolloin Aurinko ei laske lainkaan. Kaamos ja yötön yö pitenevät sitä mukaa, mitä lähemmäs napoja mennään. Jos tarkkaillaan Auringon nousemista ja laskemista "navan päältä", Aurinko ei varsinaisesti laske ja nouse kuin kerran vuodessa. Näin ollen 90. leveyspiirillä päivä kestää puoli vuotta ja yö puoli vuotta.
Jadrin

**Jadrin** (, tšuvassiksi Етěрне, *Etĕrne*) on kaupunki Tšuvassian tasavallassa Venäjällä. Se sijaitsee Surajoen varrella 86 kilometriä tasavallan pääkaupungista Tšeboksarysta lounaaseen. Kaupunki on Jadrinin piirin keskus. Asukkaita on arviolta 8&nbsp;585 (vuonna 2016).

Paikkakunta tunnetaan vuodesta 1590 lähtien. Vuonna 1781 siitä tuli Kazanin lääniin kuulunut kaupunki. Nykyään siellä on metalli-, elintarvike-, ompelimo- ja rakennustarviketeollisuutta. Kaupungissa ovat syntyneet tšuvassin kielen tutkija Nikolai Ašmarin ja näyttelijä Nikolai Mordvinov.

## Lähteet
* 

### Viitteet

## Aiheesta muualla
* Jadrinin kaupungin sivusto
Kaappaus merellä

**Kaappaus merellä** (*Under Siege*) on vuonna 1992 ensi-iltansa saanut yhdysvaltalainen Die Hard -tyyppinen toimintaelokuva. Elokuvan ohjasi Andrew Davis ja pääosassa on Steven Seagal. Elokuva on Seagalin elokuvista taloudellisesti menestynein, se tuotti noin 157 miljoonaa dollaria. Kaappaus merellä oli myös ehdolla kahden Oscar-palkinnon saajaksi paras äänitehoste- ja paras äänitys -kategorioissa.

## Juoni
Sotalaiva USS ''Missouri'' lähtee jäähyväismatkalleen. Pian laivan kaappaa terroristiryhmä, jota johtavat rikollisiksi ryhtyneet entinen CIA:n agentti William Stranix (Tommy Lee Jones) ja Missourin upseeri komentaja Krill (Gary Busey). Miehistön ainoa toivo on laivan kokki ja entinen Navy SEAL Casey Ryback, joka ryhtyy pelastamaan laivaa.

## Näyttelijät

## Palkinnot
### Voitetut
*Golden Reel
**1993 Parhaat äänitehosteet

### Ehdokkuudet
*Oscar
**1993 Parhaat äänitehosteet John Leveque ja Bruce Stambler
**1993 Paras äänitys Donald O. Mitchell, Frank A. Montaño, Rick Hart ja Scott D. Smith 

*MTV Movie Awards
**1993 Paras toimintakohtaus (helikopterin tuhoaminen)

## Arvostelut

## Lähteet

## Aiheesta muualla
* Leffatykin arvostelu elokuvasta
Vitória

**Vitória** on Brasilian Espírito Santon osavaltion pääkaupunki. Kaupunki sijaitsee saarella lahdessa, jossa muutama joki laskee mereen. Se perustettiin 1551. Kaupungin pinta-ala on 98,506 neliökilometriä ja siellä on vajaat 350 000 asukasta (vuonna 2022). Suur-Vitórian alueella asuu lähes 1,8 miljoonaa (2022) asukasta, mikä tekee siitä Brasilian 14. suurimman metropolialueen.

## Maantiede ja kaupunkikuva
Saari, jolla Vitória sijaitsee, koostuu itse asiassa 33 pienemmästä saaresta, joita yhdistävät pengertiet ja sillat. Kaupungissa on puiden reunustamat kadut ja kuusi kilometriä pitkä Camburin rantaraitti, joota käytetään lenkkeilyyn tai kävelyyn. Camburin vieressä on Canto-ranta, jossa sijaitsee kaksi tunnettua aukiota, Desejo ja Namorados. Tämä on Vitórian vilkkaimpien baarien ja hienoimpien ravintoloiden alue.

Vitórian tärkeimmät rakennukset ovat Palácio Anchieta, jonka rakentaminen aloitettiin kaupungin perustamisen yhteydessä ja joka on aiemmin toiminut korkeakouluna, kirkkona ja nykyään osavaltion hallituksen kotipaikkana, São Gonçalon kirkko vuodelta 1766, joka on jesuiittojen siirtomaa-tyyliin rakentama, 1900-luvulla goottilaiseen tyyliin rakennettu Metropolitan-katedraali, kaupungin ensimmäinen rakennus, kallioiselle rinteelle rakennettu Santa Luzian kappeli, Rosárion kirkko, johon pääsee 95 askelmaa pitkin, sekä vuonna 1927 rakennettu Carlos Gomes -teatteri, joka on pienempi kopio Milanon La Scalasta.

Vitoriassa on Espírito Santon liittovaltionyliopisto (1961) ja roomalaiskatolisen hiippakunnan piispanistuin.

## Historia
Vasco Fernandes Coutinhon vuonna 1535 perustama Vitória  sai kaupunkioikeudet ja siitä tehtiin maakunnan pääkaupunki vuonna 1823. 

Toisen maailmansodan jälkeen Vitóriasta tuli Brasilian johtava rautamalmisatama, mutta vuoden 1962 jälkeen viennin määrä ylitti huomattavasti vanhan sataman kapasiteetin. Uusi rahtisatama, joka pystyy palvelemaan suurimpia malminkuljetusaluksia, rakennettiin Tubarãoon, hieman keskustasta pohjoiseen. 

## Talouselämä ja liikenne
Kaupungissa ja sen lähellä on tekstiili- ja selluloosatehtaita, sokerijalostamoja, terästehtaita ja pieniä tuotantolaitoksia.
Tubarãon sataman kautta viedään rautamalmia, terästä, paperia, selluloosaa ja kahvia. Kaupungista on junayhteydet Rio de Janeiroon (418 km lounaaseen) ja Belo Horizonteen.

Vuonna 1998 YK arvioi Vitórian Brasilian neljänneksi parhaaksi osavaltionpääkaupungiksi asua koulutuksen, terveydenhuollon sekä sosiaalisten projektien pohjalta. Kaupunki kuitenkin kärsii rikollisuudesta.

## Lähteet

## Aiheesta muualla

*Vitorian kaupunki
Albert Luque

**Albert Luque Martos** (s. 11. maaliskuuta 1978 Terrassa, Barcelonan maakunta, Espanja) on espanjalainen jalkapalloilija. Hän on pelipaikaltaan hyökkääjä.

Luque pelasi Málagassa jo kaudella 1999–2000, minkä lisäksi hän on pelannut kotimaassaan myös Real Mallorcassa (1998–1999, 2000–2002) ja Deportivo La Coruñassa (2002–2005).

Elokuussa 2005 Luque teki viiden vuoden sopimuksen englantilaisen Newcastle Unitedin kanssa, mutta ura Englannissa ei ollut erityisen menestyksekäs. Hän pelasi kausina 2005–2007 vain 21 sarjaottelussa ja teki yhden ainoan maalin. Elokuussa 2007 Luque siirtyi Newcastlesta Ajaxiin kolmivuotisella sopimuksella ja kesällä 2008 hän palasi kotimaahansa pääsarjan takaisin nousseeseen Málagaan.

Espanjan maajoukkueessa Luque on pelannut 18 ottelussa ja tehnyt kaksi maalia. Hän kuului maajoukkueen kokoonpanoon 2002 MM-kilpailuissa ja 2004 EM-kilpailuissa. Luque kuului myös Espanjan olympiajoukkueeseen Sydneyn olympialaisissa 2000, kun Espanja voitti hopeaa.

## Lähteet
Kaappaus raiteilla

**Kaappaus raiteilla** (*Under Siege 2: Dark Territory*) on vuonna 1995 ensi-iltansa saanut yhdysvaltalainen  toimintaelokuva. Se on elokuvan *[[Kaappaus merellä]]* jatko-osa. Elokuvan ohjasi Geoff Murphy ja pääosassa on Steven Seagal.

## Juoni
Casey Ryback lähtee junalla Coloradosta Los Angelesiin lomalle veljentyttärensä kanssa. Matkan alussa terroristit kaappaavat junan ja käyttävät sitä tukikohtanaan hakkeroituakseen huippusalaiseen satelliittiaseeseen.

## Näyttelijät

## Tuotanto
Kuvaukset suoritettiin Coloradossa ja Warner Brothersin Burbank-studioissa 12 ja 18. Kahdeksan viikkoa käytettiin kuvauksista Kalliovuorilla ja Beaver Creekissä.

## Lähteet
Valeri Božinov

**Valeri Emilov Božinov** (, s. 15. helmikuuta 1986 Gorna Orjahovitsa, Bulgaria) on bulgarialainen jalkapalloilija, joka edustaa Serie A:ssa pelaavaa Parmaa. Hänen pelipaikkansa on hyökkääjä.

Božinov syntyi Gorna Orjahovitsassa ja muutti lapsena Bulgariasta äitinsä mukana Maltalle. Maltalla hän pelasi Pietà Hotspursin joukkueessa, josta italialainen Lecce löysi hänet ja palkkasi 30&nbsp;000&nbsp;000 liiralla (noin 15&nbsp;000 euroa). Božinov debytoi Serie A:ssa vain 15 vuoden ja 11 kuukauden ikäisenä ollen nuorin Italian pääsarjassa pelannut ulkomaalaispelaaja. Ensimmäisen Serie A -maalinsa hän teki tammikuussa 2004 Bolognaa vastaan tullen nuorimmaksi Italian pääsarjassa maalin tehneeksi ulkomaalaispelaajaksi. Tammikuussa 2005 hän siirtyi Fiorentinaan 13 miljoonan euron siirtosummalla. Heinäkuussa 2006 hän siirtyi lainasopimuksella Serie B:hen pudotettuun Juventukseen; samassa yhteydessä Fiorentina sai Adrian Mutun. Maailman lupaavimpiin jalkapalloilijoihin luettu Božinov pelasi kaikkiaan 86 Serie A -ottelua ja teki niissä 22 maalia. 

Elokuussa 2007 Božinov solmi nelivuotisen sopimuksen Manchester Cityn kanssa. Myöhemmin samassa kuussa hän loukkasi vasemman polvensa nivelsiteet paikallisottelussa Manchester Unitedia vastaan. Hän oli viisi kuukautta sivussa eikä onnistunut kuntouduttuaankaan nousemaan Cityn ykkösjoukkueeseen loppukauden aikana.

Božinov on uransa aikana pelannut myös 21 ottelua Bulgarian maajoukkueessa ja tehnyt niissä viisi maalia . Hän pelasi muun muassa vuoden 2004 Euroopan-mestaruuskilpailuissa.

## Lähteet
*Uran tilastot Soccerbase.com -sivustolla  
*Valeri Božinov www.footballdatabase.com-sivustolla 
*Valeri Božinov Manchester Cityn sivustolla 
* Profiili LevskiSofia.info -sivustolla
Paul Gray

**Paul Dedrick Gray** (8. huhtikuuta 1972 Los Angeles, Kalifornia – 24. toukokuuta 2010 Urbandale, Iowa) oli yhdysvaltalaisen metalliyhtye Slipknotin basisti ja eräs yhtyeen perustajajäsenistä.

Gray syntyi Los Angelesissa, Kaliforniassa, mutta hänen perheensä muutti Des Moinesiin, Iowaan pian hänen syntymänsä jälkeen. 

Paul Gray meni naimisiin vuonna 2008. Paul Grayn kuoleman aikaan hänen vaimonsa Brenna Gray odotti pariskunnan ensimmäistä lasta. 

Paul Gray löydettiin kuolleena Urbandalessa Iowassa sijaitsevasta hotellihuoneesta 24. toukokuuta 2010, hieman ennen kymmentä aamulla paikallista aikaa. Viralliseksi kuolinsyyksi vahvistettiin aluksi huumausaineiden yliannostus (morfiini ja fentanyyli), mutta myöhemmin vuonna 2012 todistettiin, että kyseessä oli kipulääkkeiden tahaton yliannostus. Tästä lääkäri Daniel Baldi sai syytteet murhasta, koska määräsi reseptissä Paulille erityisen voimakkaita ja vaarallisia kipulääkkeitä. Hän sai myös syytteet 7 muun ihmisen taposta. Paul Gray kärsi myös vakavasta sydänsairaudesta.

## Muusikon ura
### Soittimet ja välineet
Gray käytti Warwickin Thumb, Streamer ja Corvette-bassokitaroita, myöhemmin Ibanez ATK (PGB1) -bassoja. Hänen muita projektejaan olivat Anal Blast, Vexx, Body Pit ja Inveigh Catharsi. Paul Gray soitti bassokitaraa vasenkätisesti ja käytti plektraa.

### Paul Grayn käyttämiä vireitä
Paul Gray käytti useita erilaisia ja tavallisuudesta poikkeavia vireitä bassokitaroissaan, joista yleisin on erityisesti metallimusiikkia soittavien basistien suosima H-vire:

* H-E-A-D: kappaleissa "Gently", "Left Behind", "I Am Hated", "The Shape", "Metabolic", "No Life", "Scissors", "Eeyore", "Diluted", "Me Inside", "Liberate", "Tattered And Torn", "Surfacing", "Spit It Out", "Eyeless", "Only One", "Opium Of The People", "Circle", "Welcome", "Vermillion", "Pulse Of The Maggots", "Before I Forget", "Vermillion Part 2", "The Nameless", "The Virus Of Life", "Danger-Keep Away", "Scream", "Three Nil" ja "The Blister Exists"

Muita Grayn käyttämiä vireitä:

* E-A-D-G: "Confessions"
* H-E-D-G: "Disasterpiece"
* A-D-F-C: "Everything Ends"
* H-F#-H-E eli dropped-H: "Duality", "Skin Ticket", "Iowa", "Purity", "(sic)", "Wait and Bleed", , "Sulfur"
* A-E-A-D eli dropped-A: "New Abortion", "The Heretic Anthem", "My Plague", "People = Shit", "Psychosocial"
* H-A-D-G: "Killers Are Quiet"
* C-G-C-F eli ns. hardcore-vire: "Slipknot","Do Nothing/Bitchslap"
* D-E-A-D: "Some Feel"

## Lähteet
* http://www.iltasanomat.fi/viihde/art-1288497367836.html 

### Viitteet
Rainbow (Ayumi Hamasakin albumi)

**Rainbow** on Ayumi Hamasakin viides studioalbumi, joka julkaistiin 18. joulukuuta 2002. Albumi nousi Oricon-albumilistan ensimmäiselle sijalle ja pysyi listalla kaikkiaan 21 viikkoa.

Albumilta on julkaistu singlet ”Free & Easy”, ”H” ja ”Voyage”.

## Kappaleet
Kaikki kappaleet sanoittanut Ayumi Hamasaki.

# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Tekijätiedot
Kappaleet 1 ja 6 on säveltänyt CMJK. Kappaleet 2 ja 3 on säveltänyt D・A・I. Kappaleet 4, 7, 10, 13 ja 15 ovat säveltäneet CREA ja D・A・I. Kappaleet 5, 11 ja 14 on säveltänyt CREA. Kappaleen 8 on säveltänyt tasuku. Kappaleen 12 on säveltänyt HΛL.

Kappaleet 1, 3, 7 ja 9 on sovittanut CMJK. Kappaleet 2, 4, 11 ja 12 on sovittanut HΛL. Kappaleet 5, 8, 10 ja 15 on sovittanut tasuku. Kappaleen 6 ovat sovittaneet Toshiharu Umesaki ja Atsushi Sato. Kappaleen 13 on sovittanut Ken Shima. Kappaleen 14 on sovittanut Seji Kameda.

## Lähteet
Purnuvuori

**Purnuvuori** on nykyisin Hiihtokeskus Purnuna tunnetun hiihtokeskuksen entinen nimi. Nimestä luovuttiin vuonna 2004, jolloin Purnunrinteet Oy siirsi toimintansa Juupajoelle, ja paikalla aloitti uusi yhtiö nimeltä Hiihtokeskus Purnu Oy. Purnunrinteet Oy jatkaa edelleenkin toimintaansa Juupajoella, hiihtokeskuksen nimi on Juupavaara.

Alun perin 1980-luvun lopulla aloittanut hiihtokeskus on kokenut kaksi konkurssia. Edellinen konkurssi tapahtui syyskuussa 2007, jolloin Matti Mustosen johdolla toiminut hissiyhtiö Hiihtokeskus Purnu Oy ajautui konkurssiin ennätyksellisen huonolumisen talven seurauksena. Loppusyksystä 2007 lähtien Hiihtokeskuksen taustalla on Vuorenkylän Purnu Oy -niminen yritys, jonka omistajat ovat joukko Hartolalaisista yksityishenkilöitä. Vuorenkylän Purnu Oy osti Hiihtokeskus Purnun konkurssipesän ja keskuksen markkinointinimenä jatkaa Hiihtokeskus Purnu. Uuden yrityksen johdossa on Toivo Vilkman, Matti Mustosen jatkaessa rinnepäällikkönä.

Hiihtokeskus Purnu on hiihto- ja laskettelukeskus Etelä-Suomen läänissä, Hartolan Vuorenkylässä. Laskettelurinteitä on 5, hissejä 1, korkeusero on 100 metriä ja pisin rinne 750 metriä. Laskettelun lisäksi on mahdollisuus hiihtoon EU-tuella rakennetulla hiihtoladulla, josta 2 km on valaistua.

## Uudelleenavaus 2006 ja toiminta nykyhetkellä

Purnu avattiin jälleen 18. helmikuuta 2006. Edellisen kerran keskus oli auki "Purnuvuori" -nimellä  keväällä 2004. Paikka oli tällä välillä kiinni edellisen yrittäjän siirryttyä Juupaan, vieden mukanaan hiihtohissit ja pääosan muusta kalustosta. Nykyinen omistaja Matti Mustonen osti Purnuvuoren hiihtokeskuksen rakennukset ja vuokrasi maat vuoden 2004 syksyllä. Mustonen on hiihtokeskusyhtiön entinen toimitusjohtaja 1990-luvun vaihteesta.

Hiihtokeskus Purnun avaamista viivytti rahoitusjärjestelyjen mutkistuminen. Hartolan kunnanvaltuusto myönsi Purnu-yhtiölle kunnan omavelkaisen, enintään 105 tuhannen euron takauksen lokakuussa 2005. Kuitenkin valtuuston jo keväällä ensimmäisen kerran tekemästä takauspäätöksestä valitti Hallinto-oikeuteen Hartolan kunnanvaltuuston jäsen Heikki Leisti (vas). Kouvolan hallinto-oikeus hylkäsi kunnallisvalituksen. Rahoitusta saatiin myös Hämeen TE -keskukselta ja EU:n maaseudun kehittämisohjelmasta.

Nykyisellä hissiyhtiöllä ei ole takauksia Hartolan kunnalta.

## Lähteet

## Aiheesta muualla
* Hiihtokeskus Purnun sivut
* Hiihtokeskus Juupavaaran sivut
Dikloorimetaani

**Dikloorimetaani** (CH2Cl2) on helposti haihtuva, väritön, polaarinen orgaaninen kloorattu hiilivety, jota käytetään liuottimena. Se ei ole erityisen myrkyllinen, mutta höyryjen hengittämistä pitää välttää. Dikloorimetaani on karsinogeeninen aine.

Dikloorimetaanista käytetään myös nimitystä **metyleenikloridi** tai sen englanninkielisestä nimestä tulevaa lyhennettä **DCM**.

Dikloorimetaani on normaaliolosuhteissa olomuodoltaan väritön, kirkas neste, jolla on makea kloroformia muistuttava haju. Sen moolimassa on 84,9&nbsp;g/mol, sulamispiste &minus;96,7&nbsp;°C, kiehumispiste 40&nbsp;°C (313&nbsp;K), suhteellinen tiheys 1,3&nbsp;g/cm3 (vesi = 1,0&nbsp;g/cm3), liukoisuus veteen 20&nbsp;°C:n lämpötilassa 1,3&nbsp;g/100&nbsp;ml, itsesyttymislämpötila 556&nbsp;°C ja CAS-numero 75-09-2.

## Valmistus ja käyttö
Ensimmäinen dikloorimetaanin valmistustapa oli pelkistää trikloorimetaania alkoholiliuoksessa sinkin avulla. Henri Victor Regnault valmisti sitä vuonna 1840 klooramalla kloorimetaania. Nykyään suuren mittakaavan valmistusmenetelmät perustuvat metaanin tai kloorimetaanin klooraukseen.

Tärkein dikloorimetaanin käyttökohde on liuotinkäyttö, mihin se soveltuu hyvin hyvän liuotuskykynsä ja palamattomuutensa vuoksi. Sitä käytetään maalinpoistoaineissa sekä liuottamaan selluloosaestereitä, rasvoja, vahoja ja muoveja. Sitä käytetään myös liuottimena liuotinuutossa muun muassa kofeiinin eristämisessä, lääkeaineiden eristämisessä, eteeristen öljyjen uutoissa ja kookosvoin valmistamisessa. Se muodostaa atseotrooppisen seoksen veden kanssa, minkä vuoksi sitä voidaan käyttää veden poistoon orgaanisista liuottimista.

Dikloorimetaanista voidaan klooraamalla valmistaa trikloori- tai tetrakloorimetaania ja alumiinikatalyytin ja bromin läsnä ollessa muodostuu bromikloorimetaania tai dibromimetaania. Alumiinikatalyytin läsnä ollessa yhdiste reagoi 220&nbsp;°C:n lämpötilassa hiilidioksidin kanssa muodostaen klooriasetyylikloridia ja kuuman ammoniakkiliuoksen kanssa heksametyleenitetramiinia. Muita käyttökohteita ovat kylmälaitteet ja puudutus.

Juoppolintu toimii dikloorimetaanin avulla.

## Lähteet

## Aiheesta muualla

*Dikloorimetaanin käyttöturvallisuustiedote, Sigma Aldrich, viitattu 18.1.2015.
*
*OVA-ohje
*PubChem: Dichloromethane 
*Human Metabolome Database (HMDB): Dichloromethane 
*Food Component Database (FooDB): Dichloromethane  
*Kyoto Encyclopedia of Genes and Genomes (KEGG): Dichloromethane 
*Pherobase: Semiochemical - dichloromethane